Държавен вестник, бр. 54, 2012 г., стр. 75

БРОЙ  54	
Д Ъ Р Ж А В Е Н  В Е С Т Н И К 	
СТР.  75  
4. в срока по т. 3 връща документите на 
кандидатите, които не отговарят на изисква­
нията за участие в конкурса по т. 1 и 2, като 
мотивира отказа; 
5. изпраща документите на кандидатите, 
които отговарят на изискванията за участие 
в конкурса по т. 1 и 2, на комисията за про­
веждане на конкурса по чл. 5, ал. 3, т. 4.
(2) Недопускането до участие в конкурса 
подлежи на административен контрол пред 
началника на Централното военно окръжие 
в 3-дневен срок от обявяването на списъка в 
съответната териториална структура за водене 
на военния отчет. Началникът на Централно­
то военно окръжие се произнася в 3-дневен 
срок от получаването на жалбата. Жалбата 
не спира конкурсната процедура. 
Чл. 8. Комисията за провеждане на кон­
курса:
1. провежда конкурса при условията и по 
реда, определени със заповедта на министъра 
на отбраната или на оправомощеното от него 
длъжностно лице по чл. 5, ал. 1 и 2;
2. изготвя протокол, в който класира кан­
дидатите за всяка длъжност по низходящ ред 
и го изпраща до министъра на отбраната или 
до оправомощено от него длъжностно лице 
с предложение за сключване на договор с 
класираните на първо място кандидати;
3. писмено уведомява кандидатите за ре­
зултатите от класирането чрез съответната 
териториална структура за водене на военния 
отчет и връща документите на некласираните 
кандидати в 5-дневен срок след завършване 
на конкурса.
Чл. 9. (1) Некласираните кандидати могат 
да подадат жалба пред министъра на отбраната 
или пред оправомощеното от него длъжностно 
лице по чл. 5, ал. 1 и 2 в 7-дневен срок от 
уведомяването им чрез съответната територи­
алната структура за водене на военния отчет.
(2) Министърът на отбраната или оправомо­
щеното от него длъжностно лице по чл. 5, ал. 1 
и 2 се произнася писмено в 14-дневен срок от 
получаването на жалбата. При основателност 
на възражението министърът на отбраната или 
оправомощеното от него длъжностно лице 
по чл. 5, ал. 1 и 2 прекратява конкурсната 
процедура и насрочва нов конкурс. 
Раздел III
Ред за сключване, изменение и прекратяване 
на договора за служба в доброволния резерв 
и за предоставяне на техника в доброволния 
резерв
Чл. 10. (1) Министърът на отбраната или 
оправомощено от него длъжностно лице сключ­
ва договор за служба в доброволния резерв 
или за предоставяне на техника в доброволния 
резерв с класирания на първо място кандидат.
(2) Договорът за служба в доброволния 
резерв с класирания на първо място кандидат, 
който се намира в трудови или служебни пра­
воотношения, се подписва и от работодателя/
органа по назначаване.
(3) Когато класираният на първо място 
кандидат е без военна или специална подго­
товка, в договора за служба в доброволния 
резерв се определят условията и редът за 
нейното провеждане.
(4) Договорът се сключва: 
1. след изтичане на сроковете по чл. 9; 
2. при наличие на изискващото се за длъж­
ността разрешение за достъп до класифици­
рана информация със съответното ниво на 
класификация за длъжността, ако длъжността 
го изисква.
(5) В случай че договорът съдържа класи­
фицирана информация, той се съхранява само 
във военното формирование/структурата на 
пряко подчинение на министъра на отбраната, 
за чиито нужди е сключен.
Чл. 11. (1) При изменение на правата, за­
дълженията, условията и срока на договорите 
по чл. 10, ал. 1 по инициатива на всяка от 
страните по договора се сключва допълни­
телно споразумение. 
(2) Допълнително споразумение задължи­
телно се сключва при:
1. изпращане на резервиста за участие в 
операции и мисии извън територията на стра­
ната, ако не е уговорено в договора;
2. преназначаване на друга длъжност;
3. заместване на отсъстващ повече от 30 
работни дни военнослужещ, ако не е угово­
рено в договора;
4. временно изпълнение на задълженията 
на вакантна длъжност на военнослужещ, ако 
не е уговорено в договора;
5. удължаване срока на договора;
6. сключването на трудов договор от 
резервиста, съответно възникването на слу­
жебно правоотношение, когато към момента 
на сключването на договора по чл. 10, ал. 1 
той не е бил в трудово или служебно право­
отношение; 
7. сключването на трудов договор от резер­
виста с друг работодател, съответно възник­
ването на служебно правоотношение с друг 
орган по назначаване.
(3) Допълнителното споразумение се изгот­
вя в писмена форма и се счита за неразделна 
част от сключения договор.
(4) Екземпляр от допълнителното споразу­
мение се съхранява у резервиста/собственика 
на техника, в териториалната структура за 
водене на военния отчет, в работодателя/
органа по назначаването на резервиста и във 
военното формирование/структурата на пряко 
подчинение на министъра на отбраната, за 
чиито нужди е сключен договорът.
(5) В случай че допълнителното споразу­
мение съдържа класифицирана информация, 
то се съхранява само във военното форми­
рование/структурата на пряко подчинение на 
министъра на отбраната, за чиито нужди е 
сключен договорът.